Document ID: 32014D0159

VYKONÁVACIE ROZHODNUTIE KOMISIE
z 20. marca 2014,
ktorým sa mení rozhodnutie 2006/593/ES, pokiaľ ide o dodatočné pridelené prostriedky z Európskeho sociálneho fondu pre určité členské štáty v rámci cieľa Regionálna konkurencieschopnosť a zamestnanosť
[oznámené pod číslom C(2014) 1708]
(2014/159/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (1), a najmä na jeho článok 18 ods. 2,
keďže:
(1)
Rozhodnutím 2006/593/ES (2), zmeneným rozhodnutím 2010/476/EÚ (3), Komisia stanovila indikatívne pridelenie viazaných rozpočtových prostriedkov rozčlenených podľa členských štátov v rámci cieľa Regionálna konkurencieschopnosť a zamestnanosť na obdobie rokov 2007 - 2013.
(2)
Nariadenie (ES) č. 1083/2006 bolo zmenené nariadením Európskeho parlamentu a Rady (EÚ) č. 1298/2013 (4) s cieľom riešiť osobitné problémy nezamestnanosti, najmä nezamestnanosti mladých ľudí, a chudoby a sociálneho vylúčenia v týchto krajinách pridaním celkového balíka vo výške 125 513 290 EUR, v cenách z roku 2004, do Európskeho sociálneho fondu.
(3)
V článku 20 nariadenia (EÚ) č. 1083/2006 v znení zmien sa upravujú dostupné zdroje na cieľ Regionálna konkurencieschopnosť a zamestnanosť s cieľom zvýšiť pridelené prostriedky Európskeho sociálneho fondu pre Francúzsko, Taliansko a Španielsko o 111 553 522 EUR v roku 2013.
(4)
Indikatívne sumy viazaných rozpočtových prostriedkov pre regióny, ktoré sú oprávnené využívať štrukturálne fondy v rámci cieľa Regionálna konkurencieschopnosť a zamestnanosť by sa pre tieto členské štáty mali revidovať.
(5)
Rozhodnutie 2006/593/ES by sa preto malo zodpovedajúcim spôsobom zmeniť,
PRIJALA TOTO ROZHODNUTIE:
Článok 1
Príloha I k rozhodnutiu 2006/593/ES sa nahrádza prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 20. marca 2014

Labels: 2
4
19
18
15